कितनी सीटों पर हुए चुनाव?

>यूपी में कुल 74 सीटों पर जिलापंचायत अध्यक्ष पद के लिए चुनाव हुए।

>74 में से 60 सीटों पर सत्‍ताधारी पार्टी सपा का कब्जा हो गया है।

>इनमें 38 जिलों के जिला पंचायत अध्यक्ष पहले ही निर्विरोध चुन लिए गए थे, जिनमें 23 महिलाएं हैं।

>बीजेपी को पांच, बसपा को चार, कांग्रेस और रालोद का एक-एक प्रत्याशी जीता है।

कहां किसने दर्ज की जीत, किसको मिली हार?

>समाजवादी पार्टी से बगावत करने वाले राम पाल यादव के बेटे जितेंद्र यादव ने सीतापुर सीट से सीमा गुप्‍ता को हराया।

>रुची वीरा के पति उदयन वीरा ने सपा नेता की पत्नी नीलम पारस को बि‍जनौर सीट पर करारी हार दी।

>उन्‍नाव का परिणाम चौकाने वाला रहा, जहां पर ज्योति रावत और संगीता सेंगर के बीच रोमांचक मुकाबला रहा।

>उन्‍नाव में दोनों ही पक्षों को 26-26 वोट मिले। अब दोनों के बीच हार और जीत का फैसला लकी ड्रा द्वारा होगा।

पीएम के संसदीय क्षेत्र में सपा ने मारी बाजी

>पीएम नरेंद्र मोदी के वाराणसी में सपा ने बाजी मारी है।

>वाराणसी सीट पर सपा नेत्री अपराजिता ने बीजेपी प्रत्याशी अमित कुमार सोनकर को हराकार जीत दर्ज की।

>कांग्रेस अध्यक्ष सोनिया गांधी ने रायबरेली में अपना किला बचा लिया है।

>सीतापुर में सपा के बागी प्रत्याशी के बेटे को जीत हासिल हुई है।

>बिजनौर और सीतापुर से बागी सपा प्रत्याशियों को जीत हासिल हुई है।

>शाहजहांपुर से जीतने वाले बीजेपी प्रत्याशी अजय प्रताप सिंह सबसे कम उम्र के जिला पंचायत अध्यक्ष हैं। उनकी उम्र सिर्फ 26 साल है।

यूपी के 36 सीटों पर हुए जिलापंचायत अध्यक्ष के चुनाव परिणाम आ गए हैं। शाम पांच बजे आए परिणामों में ज्यादातर सपा समर्थित प्रत्याशियों को जीत हासिल हुई है। सबसे दिलचस्प मुकाबले में पीएम नरेंद्र मोदी के संसदीय क्षेत्र वाराणसी में भी सपा का परचम लहराया है। वहीं, सुलातनपुर के बाहुबली नेता बीजेपी सांसद वरुण गांधी के प्रतिनिधि और पूर्व विधायक यशभद्र सिंह उर्फ सोनू को भी करारी हार झेलनी पड़ी है। उन्‍नाव में दोनों ही पक्षों को 26-26 वोट मिले। अब दोनों के बीच हार और जीत का फैसला लकी ड्रा द्वारा होगा।